Bosna i Hercegovina

FEDERACIJA BOSNE I HERCEGOVINE

ŽUPANIJA ZAPADNOHERCEGOVAČKA

OPĆINA POSUŠJE

**Općinski načelnik**

Broj: 01-\_\_\_\_\_\_/22

Posušje, 30.03.2022. godine

Na temelju članka 115. Statuta općine Posušje («Službeni glasnik općine Posušje», broj 1/08, 8/08, 2/10 i 1/17), i članka 29. Pravilnika o unutarnjem ustrojstvu Jedinstvenog tijela uprave i službi za upravu Općine Posušje („Službeni glasnik općine Posušje“, broj: 01/16, 6/16, 2/17, 10/17, 1/18, 2/18 i 3/18), Općinski načelnik općine Posušje, donosi:

**O D L U K U**

**o utemeljenju Povjerenstva za izradu prijedloga naziva ulica, trgova i dijelova naseljenih mjesta na području općine Posušje**

**I**

Ovom odlukom utemeljuje se Povjerenstvo za izradu prijedloga naziva ulica, trgova i dijelova naseljenih mjesta na području općine Posušje, kao radno tijelo Općinskog načelnika, određuje predsjednik, i članovi Povjerenstva, te određuju njegovi zadaci.

**II**

U Povjerenstvo za izradu prijedloga naziva, ulica, trgova i dijelova naseljenih mjesta na području općine Posušje imenuju se:

1. Zvonimir Širić, predsjednik

2. Ante Begić, član

3. Ivan Lončar, član

4. Ivanka Arapović Galić , član

5. Pavo Lončar, član

Predsjednik Povjerenstva predsjedava sjednicama Povjerenstva i predstavlja Povjerenstvo,

priprema sjednice i sudjeluje u radu Povjerenstva kao ravnopravni član.

**III**

Zadatak Povjerenstva je:

-Priprema nacrta Odluka o izmjenama i dopunama Odluke o nazivima dijelova naseljenih mjesta i označavanju objekata brojevima(“Službeni glasnik općine Posušje” broj:12/18 i 14/18).

Sastavni dio odluke će biti grafički prikaz izmjena dijelova naseljenih mjesta

-priprema prijedloga dopune Odluke o određivanju naziva ulica i trgova u općini Posušje (“Službeni glasnik općine Posušje” broj:12/18)

-Organiziranje javnog uvida o Prijedlogu, objavom na oglasnoj ploči Općine Posušje i službenoj web stranici Općine Posušje, u trajanju od 15 dana od dana objave.

-Dostavljanje Općinskom načelniku Prijedloga, zajedno s rezultatima javne rasprave, u svrhu dostavljanja prijedloga Općinskom vijeću.

**IV**

Ova odluka stupa na snagu danom donošenja a objavljuje se u „Službenom glasniku općine Posušje“ i na službenoj internet stranici općine Posušje.

Danom stupanja na snagu ove odluke prestaje se primjenjivati Odluka o utemeljenju Povjerenstva za izradu prijedloga naziva ulica, trgova i dijelova naseljenih mjesta na području općine Posušje Općinskog načelnika broj:01-648/18 od 03.07.2018 godine (“Službeni glasnik općine Posušje” broj:7/18)

Pripremio

Tajnik tijela državne službe Općinski načelnik

Zoran Lončar dipl.iur Ante Begić

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

1. Članovima radne grupe x5

2. Službeni glasnik

3. WEB stranica

4. Arhiva